NaiveNeuron/SloPal huggingface dataset:
J. Blanár, poslanec: (2003-02-26):
Dovolím si vám pripomenúť, že o vstupe našej krajiny do Európskej únie je v tomto parlamente zhoda všetkých parlamentných strán. Čiže nám záleží, aby sme tie legislatívne úlohy súvisiace s týmto integračným procesom i my podporovali, a nie ich komplikovali. Z tohto dôvodu nie celkom chápem poslaneckú iniciatívu súvisiacu s novelou predloženého zákona č. 315/1996 Z. z. o premávke na pozemných komunikáciách, ktorá by po schválení mala nadobudnúť účinnosť od 1. 1. 2004. Veď zo spomínanej správy o prístupových rokovaniach Slovenskej republiky s Európskou úniou v kapitole č. 9 doprava vyplýva, že musíme v rámci jednej z predvstupových úloh novelizovať spomínaný zákon č. 315/1996 Z. z. o premávke na pozemných komunikáciách. Je to uvedené na strane č. 64 v spomínanej správe o prístupových rokovaniach. Dokonca sa priamo v správe na strane č. 15 uvádza, že: „Ministerstvo dopravy, pôšt a telekomunikácií Slovenskej republiky po dohode s Ministerstvom vnútra Slovenskej republiky pripravuje návrh nového zákona o podmienkach prevádzky vozidiel na pozemných komunikáciách (nie novela zákona č. 315/1996 Z. z.).“ Čiže sa pripravuje kompletne nový zákon, ktorý nahradí predmetný zákon č. 315/1996 Z. z. s predpokladanou účinnosťou od 1. 1. 2004, ako sa ďalej uvádza v správe. A tu je potrebné sa pozastaviť a všimnúť si, že oba legislatívne dokumenty, tak ako táto predkladaná poslanecká novela, ako i nový zákon z dielne vlády Slovenskej republiky, majú rovnaký dátum ich účinnosti. Chcem sa vás preto v tejto súvislosti spýtať, vážený pán zástupca predkladateľov, či predkladaná poslanecká novela zákona prispeje k splneniu nášho záväzku a úlohy v tejto oblasti pred vstupom do Európskej únie – podľa toho, čo som uviedol, zrejme nie –, či je táto novela koordinovaná s tým, čo pripravuje vláda Slovenskej republiky. Tu musím opäť konštatovať, že zrejme tiež nie. Vážené dámy, vážení páni, náš poslanecký klub strany Smer má záujem na tom, aby sme hladko a včas plnili všetky úlohy vyplývajúce z negociačného predvstupového procesu do Európskej únie, kde hlavné bremeno nesie na pleciach vláda Slovenskej republiky. Sme za vypracovanie nového zákona o premávke na pozemných komunikáciách, ktorý bude v súlade s legislatívou Európskej únie a ktorý bude riešiť i predloženú problematiku poslaneckého návrhu zákona, o ktorej sa potom dá diskutovať. K samotnej obsahovej stránke predloženého návrhu zákona v tejto situácii nemá význam sa vyjadrovať okrem toho, že ide o významnú zmenu, ktorá pri predkladanej filozofii oslabí štátnu ingerenciu na úkor súkromnej. Preto za poslanecký klub strany Smer odporúčam predkladateľom, aby na základe predložených argumentov bol návrh zákona stiahnutý z rokovania. V opačnom prípade pokladáme rokovanie o návrhu zákona za kontraproduktívne a nemôžeme ho podporiť, aby postúpil do druhého čítania. Ďakujem za pozornosť. (Potlesk.)
Laššáková, Jana, podpredsedníčka NR SR (2012-10-18):
Pán poslanec, chcete položiť doplňujúcu otázku? (Reakcia poslanca.) Áno, zapnite si trojku. Nech sa páči.
P. Hrušovský, predseda NR SR: (2004-05-13):
A. Hajduk, poslanec: Vážený pán predseda, vážené kolegyne, kolegovia, vážený pán minister, podávam pozmeňujúci návrh k vládnemu návrhu zákona o sídlach a obvodoch súdov a o zmene a doplnení zákona č. 99/1963 Zb. Občiansky súdny poriadok v znení neskorších predpisov (tlač 541). 1. V čl. I § 3 vrátane nadpisu znie: „§ 3 Sídla a obvody krajských súdov (1) Sídlom Krajského súdu v Bratislave je mesto Bratislava; jeho obvod tvoria obvody týchto súdov: a) Okresný súd Bratislava I, b) Okresný súd Bratislava II, c) Okresný súd Bratislava III, d) Okresný súd Bratislava IV, e) Okresný súd Bratislava V. (2) Sídlom Krajského súdu v Trnave je mesto Trnava; jeho obvod tvoria obvody týchto súdov: a) Okresný súd Trnava, b) Okresný súd Dunajská Streda, c) Okresný súd Galanta, d) Okresný súd Senica. (3) Sídlom Krajského súdu v Trenčíne je mesto Trenčín; jeho obvod tvoria obvody týchto súdov: a) Okresný súd Trenčín, b) Okresný súd Považská Bystrica, c) Okresný súd Prievidza. (4) Sídlom Krajského súdu v Nitre je mesto Nitra; jeho obvod tvoria obvody týchto súdov: a) Okresný súd Nitra, b) Okresný súd Komárno, c) Okresný súd Levice, d) Okresný súd Nové Zámky, e) Okresný súd Topoľčany. (5) Sídlom Krajského súdu v Banskej Bystrici je mesto Banská Bystrica; jeho obvod tvoria obvody týchto súdov: a) Okresný súd Banská Bystrica, b) Okresný súd Brezno, c) Okresný súd Lučenec, d) Okresný súd Rimavská Sobota, e) Okresný súd Zvolen, f) Okresný súd Žiar nad Hronom, g) Okresný súd Veľký Krtíš. (6) Sídlom Krajského súdu v Žiline je mesto Žilina; jeho obvod tvoria obvody týchto súdov: a) Okresný súd Žilina, b) Okresný súd Čadca, c) Okresný súd Liptovský Mikuláš, d) Okresný súd Martin, e) Okresný súd Dolný Kubín, f) Okresný súd Ružomberok. (7) Sídlom Krajského súdu v Prešove je mesto Prešov; jeho obvod tvoria obvody týchto súdov: a) Okresný súd Prešov, b) Okresný súd Bardejov, c) Okresný súd Humenné, d) Okresný súd Poprad, e) Okresný súd Stará Ľubovňa, f) Okresný súd Vranov nad Topľou. (8) Sídlom Krajského súdu v Košiciach je mesto Košice; jeho obvod tvoria obvody týchto súdov: a) Okresného súdu Košice I, b) Okresného súdu Košice II, c) Okresného súdu Košice-okolie, d) Okresného súdu Michalovce, e) Okresného súdu Rožňava, f) Okresného súdu Spišská Nová Ves, g) Okresného súdu Trebišov.“ 2. V čl. 1 § 14 ods. 2 písm. i) až l) znejú: „i) Okresného súdu Námestovo na Okresný súd Dolný Kubín, j) Okresného súdu Revúca na Okresný súd Rimavská Sobota, k) Okresného súdu Kežmarok na Okresný súd Poprad, l) Okresného súdu Svidník na Okresný súd Bardejov.“ Odôvodnenie: Ide vlastne o zachovanie všetkých krajských súdov tak, ako to bolo povedané pri prvom čítaní. A taktiež ide o legislatívnotechnické zmeny v nadväznosti na spoločnú správu. V tejto súvislosti s týmto mojím pozmeňujúcim návrhom odporúčam, dávam procedurálny návrh, aby o bodoch 7, 15, 16, 20 a 66 spoločnej správy sa hlasovalo osobitne. Ďakujem pekne za slovo.
Bugár, Béla, podpredseda NR SR (2016-12-08):
Ďakujem pekne. Pán minister, ešte ostaňte na svojom mieste, lebo pán poslanec Laurenčík položil vám druhú otázku: „Vážený pán minister, chcem sa spýtať, kedy sa plánuje s opravou mosta na ceste prvej triedy zo Žiliny do Martina? Konkrétne ide o dva mosty – jeden pri odbočovaní na Strečno a druhý pod hradom Strečno. Mosty sú v dezolátnom stave, padajúce kamene dennodenne ohrozujú nielen prechádzajúcich motoristov popod mosty, ale aj životy bežných občanov Strečna.“ Pán minister, nech sa páči.
Borguľa, Martin, poslanec NR SR (2021-10-22):
Pán minister, presne toto je dôvod, prečo som vám nevolal telefonicky. Jednak nikdy sme sa osobne nestretli, to je moment číslo jedna. Moment číslo dva, ja jednoducho som, som, som stará škola a preferujem písomnú komunikáciu, preto som vám napísal. Čo sa týka sociálnych sietí, pán minister, ani jeden takýto list, ani toto video na mojej sociálnej sieti nebude. Mne sa nejedná o nič iné, pán minister, o nič iné, mne sú úplne ukradnuté lajky na sociálnych sieťach, mne sú úplne ukradnuté titulky novín. Ja len chcem zabrániť tomu, aby sa neudialo to, pán minister, čo sa udialo v tom, v tom Bruseli, nič iné. Ja keď som si, tá osoba, ja som sa s ňou dovtedy nepoznal. Ona keď ma navštívila a popísala mi ten prípad, čo sa jej stal, a jak to býva už spravidla, pravda býva niekde v strede, tak ja som bol jednoducho zhrozený. Preto som vás požiadal o prešetrenie. So mnou stačí normálne komunikovať, pán minister, a táto debata tu nemusela byť. Ja, pozrite sa, môžme si na to sadnúť, kedykoľvek som vám k dispozícii a veľmi rád si to vydiskutujem. So mnou stačilo normálne komunikovať. Nič viac, nič menej, pán minister, to je celé. A keď robíte dobrú službu, tak za ňu vám ďakujem. V tomto prípade mi to tak neprišlo.
J. Kvorka, poslanec: (2007-09-13):
Ďakujem pekne, pán predseda vlády.
Bugár, Béla, podpredseda NR SR (2011-03-30):
Pán poslanec Somogyi.
Ďuriš Nicholsonová, Lucia, podpredsedníčka NR SR (2017-02-03):
Pán poslanec Kollár s reakciou na faktické poznámky.
O. Nachtmannová, poslankyňa: (2008-11-26):
Musím uznať, že ste skutočne výborný rétor a manipulátor s faktmi. Veci, ktoré ste vyslovene zanedbali, staviate teraz skoro na piedestál vašich úspechov. Hovorili ste o tom, že za nášho pôsobenia dobiehajú projekty, ktoré boli administratívne za vašej vlády, ale už nespomínate, alebo možno o tom neviete, že všetky chyby, ktoré nám európsky audit vytýka sú práve z obdobia tejto vašej úžasnej administrácie. Ďalej ste spomenuli o tom, že platy učiteľov stagnujú a sú nižšie ako za vašej vlády. Myslím teda reálne nižšie. Ale, pán kolega, za vašej vlády boli platy v školstve, teda respektíve za nimi už bolo len pôdohospodárstvo a reštauračné ubytovacie služby. Táto vláda prvá  pristúpila k tomu, že sa platy v školstve valorizujú od 1. 1., a nie od 1. 7. Ako ekonóm určite uznáte, že tá suma, reálna suma je podstatne vyššia na základe takejto valorizácie. Ďakujem.
Číž, Miroslav, poslanec NR SR (2013-09-11):
Ďakujem pekne. Vážený pán kolega, nepochybne diskusia o efektivite vynakladania verejných prostriedkov je legitímna a nemá nikdy končiť a je úplne logika vystupovania v parlamente, kde tá tendencia hľadať objektívnu pravdu je predsa len trošku limitovaná politickými záujmami a snahou trošku škandalizovať politického súpera. V čom vidím problém? Hovoríte teraz dramaticky verejnosti, že predsa ministerstvo školstva a vrtuľníky a motory a podobne. Vám predsa nemohlo ujsť, že ide aj o ministerstvo vedy, že ministerstvo školstva je vrcholovým orgánom štátnej správy pre oblasť vedy. To znamená, že v tomto svetle to, čo ste hovorili, vypadá dramaticky iná situácia, pretože napr. výroba leteckých motorov je na Slovensku výrobou, ktorá má svoju tradíciu a ktorá má za sebou aj výsledky a dokonca aj schopnosť konkurovať zahraničiu. Po ďalšie je zaujímavé, ako vnímate úlohu vedy u nás na Slovensku. My si môžeme kúpiť všetko nepochybne vonku. Potom je legitímna otázka, načo máme vedu na Slovensku, keď si všetko môžeme kúpiť? Naozaj konkurovať obrovským vedeckým centrám v zahraničí je veľmi zložité a nepochybne sme vďační na Slovensku za každý aspoň malý výhonok čohosi, keď dospejeme k veciam, ktoré majú širší, aspoň nadregionálny význam. To je už problémom malých štátov, čiže v tomto kontexte to, o čom ste hovorili už nemá tak pozitívny význam. Naopak, my potrebujeme aj využiť fondy, ktorých prerozdeľovanie je predsa predmetom veľkej kritiky, efektivita, spôsob, priority, ktoré nám dáva Európska únia, a dostávajú sa logicky do istého konfliktu s domácimi potrebami, čiže v danom prípade si myslím, že je nevyhnutné, aby sme udržali naozaj všeobecný charakter vedy, aby sme rozmýšľali v iných alebo teda pre nás typických rozvojových podmienkach. Ďakujem pekne.
Hort, Milan, podpredseda NR SR (2011-05-20):
Ďakujem. Pán poslanec Martinák bude reagovať na faktickú poznámku. Nech sa páči.
Fecko, Martin, poslanec NR SR (2017-02-03):
Ďakujem pekne. Pán predseda výboru, ďakujem, že ste pripomenuli zelenú správu, ktorá, žiaľ, musím konštatovať a nebudem ďaleko od pravdy, neviem, koľkými poslancami zo 150 bola čítaná, pretože v minulosti sme túto zelenú správu tu pred týmto pultom uvádzali a k nej sa mohlo diskutovať, takže bola väčšia možnosť si to naštudovať, aj konkrétne veci, a tlmočiť svoj názor. Žiaľ, asi tri roky už je to iba na našom výbore a je to, ja tvrdím, oklieštenosť podávania informácií našim občanom a chcem veriť, že budeme navrhovať, resp. bol by som rád, keby to koaliční poslanci, lebo naše opozičné veľmi neprechádzajú návrhy, a moje už vôbec nie, aby ste, koaliční poslanci, znovu apelovali na to, aby tá zelená správa sa tu čítala. Lebo tam, ako sa hovorí, tam sa hodnotí to naše poľnohospodárstvo, z tých grafov je tam jasné, kam kráča poľnohospodársky sektor. A čo sa týka toho Maďarska, dostalo sankciu, v roku 2014 bol som ako predseda výboru v Maďarsku, v Budapešti, kde kolega, predseda výboru maďarského, inicioval stretnutie tých krajín, ktoré dostali tú výstrahu z Bruselu, že ako majú vysporiadať svoje pozemky pre cudzincov. A vtedy apeloval, aby sme sa zgrupovali, ten bývalý socialistický sektor, tie krajiny, a aby sme spoločne v Bruseli išli vysvetliť aj cez právnikov rôznych a tam hovorili, že v akej my sme pozícii. Nie sme v pozícii, že sme 300 rokov tu niečo budovali, my sme v pozícii, že po 20 rokoch máš niečo robiť, čo oni budovali 500 rokov, a máme problém, áno, aj s tými pozemkami, lebo nie je tam ten vzťah, ani financie nie sú a ďalšie veci. Žiaľ, nedošlo to na úrodnú pôdu a nebola táto diskusia. Toľko, ďakujem.
Mikloš, Ivan, poslanec NR SR (2013-09-11):
Ďakujem pekne. K vystúpeniu pána poslanca Lipšica aj v súlade s tým, čo hovoril pán poslanec Viskupič, že tá zodpovednosť za takéto niečo by mala byť vyvodená, ale určite nepostačí, ak bude vyvodená voči ministrovi Malatinskému, pretože minister Malatinský je len poslušným vykonávateľom pokynov Roberta Fica, a v tejto konkrétnej veci sú dôkazy, že minister Malatinský nielenže na poslednú chvíľu zmenil názor a súhlasil s tým, on dokonca, ako poslanec Mikuš uviedol, 3. 9., v utorok, ešte deň predtým, ako vláda schválila tento predaj, informoval poslancov hospodárskeho výboru, že je tam veľa nevyjasnených vecí a že ak sa to udeje, tak sa to udeje najskôr koncom septembra. Na druhý deň to vláda schválila! Dnes už máme aj dôkaz, kto takýto materiál pripravoval. Čo sa týka tých bezpečnostných rizík, súhlasím s poslancom Lipšicom aj v tom, že to má významné bezpečnostné riziká, ale chcel by som dodať jednu podstatnú vec. Bezpečnostné riziká má nielen to, že sa dozvedáme dnes, a zdá sa, že teda jasným dôkazom, kto pripravuje tieto transakcie a materiály, kto by ich mal pripravovať, vieme, ale bezpečnostné riziko malo už to, akým spôsobom, veľmi potichu a hneď po zmene vlády vláda Roberta Fica súhlasila s tým, že tento strategický podnik sa dostal do rúk stredoeurópskych oligarchov, nazvime to tak. Túto transakciu totiž chystali Nemci a Francúzi už predtým, ale ja osobne som konal viacero krokov na to, aby sa tak nestalo bez toho, aby o tom vláda nerokovala a nerokovala aj s investormi, a chcem pripomenúť, že vláda – aj Radičovej vláda, aj Ficova vláda – mala v rukách nástroje, ako mohla zabrániť tomuto. Nie, nemám priestor teraz na to, aby som vysvetľoval, vysvetlím to určite inokedy, pri inej príležitosti. Ficova vláda okamžite po svojom nástupe tú transakciu umožnila, aj keď ju umožniť nemusela, už tam bol... (Prerušenie vystúpenia časomerom.)
Blanár, Juraj, podpredseda NR SR (2023-05-18):
Teraz udeľujem slovo pánovi spoločnému spravodajcovi z výboru pre vzdelávanie, vedu, mládež a šport pánovi Karolovi Galekovi, aby informoval o výsledku rokovaní vo výboroch a rovnako predniesol návrh a... gestorského výboru a zdôvodnil ho. Nech sa páči.
Čaplovič, Dušan, poslanec NR SR (2014-11-09):
Ďakujem veľmi pekne. Chcel by som zareagovať na slová predsedu Národnej rady a doplniť ešte niektoré veci, ktoré on nedopovedal. Za dva dni a dve noci, ktoré tu sedím, som zatiaľ nevystúpil, ale mnohí predstavitelia opozície sa správajú ako predstavitelia krajnej pravice. A niekedy ako extrémisti. Urážajú predsedu vlády, urážajú vládu, urážajú predsedu parlamentu, urážajú nás poslancov, urážajú členov SMER-u – sociálnej demokracie a našich sympatizantov. Toto si skutočne nemôžeme dovoliť a musíme voči týmto konkrétnym vystúpeniam tvrdo a nekompromisne povedať slovo „nie“. Viete, jeden z múdrych ľudí povedal, že „úspech sa neodpúšťa a závisť si treba zaslúžiť“. A vy závidíte úspech tejto vláde, vy závidíte úspech predsedovi vlády Robertovi Ficovi. Vy neustále hľadáte ďalšie a ďalšie len nelegitímne formy, ako vyhnať ľudí do ulíc, extrémisticky a radikálne pôsobiť. Vy v podstate konáte v mnohých veciach podobne a vo vašich vystúpeniach, ako vystupoval Ego, ktorý zaútočil na rodinu, zaútočil veľmi, a vy ste to odsúdili a odsúdili sme to my, ako aj členovia poslaneckého klubu, a vy takýmto istým spôsobom idete zaútočiť na rodinu Pavla Pašku, na jeho deti a vytvárate tuná na Slovensku teror! Skúste súťažiť normálnymi demokratickými metódami, ísť do volieb a dokázať, že ste lepší. Vy inak neviete zvíťaziť na Slovensku ani v parlamentných voľbách. Ďakujem vám veľmi pekne. (Potlesk.)
Paška, Pavol, predseda NR SR (2013-10-17):
(Hlasovanie.) 139 prítomných, 126 za, 8 sa zdržali, 5 nehlasovali. Návrh sme pridelili výborom, určili lehoty na prerokovanie. Pán poslanec Kamenický uvedie v prvom čítaní hlasovanie o návrhu zákona č. 583 o rozpočtových pravidlách územnej samosprávy. Je to tlač 712. (Hlasovanie o vládnom návrhu zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov , tlač 712.)
Laššáková, Jana, podpredsedníčka NR SR (2013-02-12):
Vyhlasujem všeobecnú rozpravu za skončenú. Chce k rozprave zaujať stanovisko pán predkladateľ? Áno. Nech sa páči, pán podpredseda vlády a pán minister vnútra.
P. Paška, predseda NR SR: (2008-10-24):
(Hlasovanie.) 137 prítomných, 136 za, 1 sa zdržal. Konštatujem, že sme uznesenie schválili. Teraz budeme v druhom čítaní hlasovať o vládnom návrhu zákona, ktorým sa mení a dopĺňa zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov , je to tlač 818. Pán predseda výboru, pán poslanec Burian, bude uvádzať hlasovanie.
Kresák, Peter, poslanec NR SR (2017-02-03):
Ďakujem pekne. Pán kolega Antal, vďaka za vystúpenie. Myslím, že ste charakterizoval veľmi dobrým spôsobom postoj vlastne strany MOST – HÍD k tejto otázke. Je to postoj, ktorý sa snaží konštruktívne prispieť k tomu, aby bola poľnohospodárska pôda čo najlepšie chránená. Samozrejme, ja sa absolútne stotožňujem aj s tým, a to osobitne pokladám za dôležité ako právnik, že je potrebné vlastne v rámci toho ďalšieho postupu ešte vidieť ten vykonávací predpis, ktorý vlastne by tie ustanovenia, ktoré majú nutne, samozrejme, istú mieru zovšeobecnosti, pretože sa jedná o ústavný text, precizujú a uvádzajú do života. Je tých problémov, o ktorých budeme ešte musieť hovoriť, je ich, samozrejme, veľmi veľa, pretože tá zmena napríklad, ktorá sa navrhuje v tom čl. 2 v druhom odseku, vypustenie toho slova „právnických osôb“, a teda že iba určené osoby by tam mali byť, tak to je dosť vážny zásah do samotného systému a bude potrebovať ozrejmenie. Ďalšia vec, ktorá nám vlastne stále otvára isté otázky, je snaha o – v definícii 44 štvrtého odseku článku – podporu vidieckeho charakteru života, čo je vidiecky charakter života a prečo vidiecky charakter života v ústave. S tým, priznám sa, napríklad mám tiež istý problém. A potom rozlišovanie, používa sa pôda a používa sa poľnohospodárska pôda. Ja, priznám sa, nie som odborník v tejto oblasti, ale definícia, čo je vlastne pôda? Je to časť zemského povrchu, je to ornica, je to zemina, je to íl, je to piesok, je to štrk? Tu by bolo treba mať v tých pojmoch pomerne jasno, aby sme ich potom mohli používať v ústave. Takže ja iba žiadam a prosím o to, aby sme dokázali tieto veci, ak ich chceme mať v ústave, mať ich aj presne špecifikované. Ďakujem pekne.
Laššáková, Jana, poslankyňa NR SR (2011-09-06):
Ďakujem pekne za slovo. Pán poslanec, chcem sa ti poďakovať za to, že si nám priblížil rok 2001, lebo ja si veľmi dobre pamätám, keď sa prijímala veľká novela Ústavy Slovenskej republiky, aká bola diskusia ohľadne Súdnej rady a kreovania jej orgánov. Je naozaj smutné, že práve ministerstvo spravodlivosti, ktoré má byť garantom legislatívnej čistoty, ktoré má byť garantom práva a spravodlivosti, prichádza s takouto účelovou novelou ústavy. Povedzme si to popravde, naozaj je to účelová zmena ústavy, aby sa odstránil jeden človek, ktorý nevyhovuje vládnej koalícii. Viem, že keď sa pripravovala novela ústavy, bola robená určitá analýza, v ktorých štátoch je zriadená Súdna rada, ako je kreovaná Súdna rada, a mne v tejto novele ústavy chýba takisto analýza, v ktorých štátoch je oddelená funkcia predsedu Najvyššieho súdu s predsedom Súdnej rady. Myslím si, že budeme v tomto výnimka. A skutočne podporujem návrh pána poslanca, aby sme nepokračovali ďalej v rokovaní, pretože určite ten výsledok v treťom čítaní bude taký, že novela ústavy nebude schválená. Ďakujem pekne.
Richter, Ján, poslanec NR SR (2021-04-30):
Ďakujem pekne za slovo. Pán minister, chcem reagovať k niečomu, čo tu neodznelo ani z vašich úst, ale ani z úst pána ministra práce, ale čo si myslím, že do istej miery je aktuálne. Takto pred rokom – január, február – som venoval tomu, že som obišiel 24 krajín Európskej únie a jednoducho lobovali sme za to, aby európsky orgán práce bol pridelený Bratislave. V prvom kole stalo sa, čo sa málokedy stáva, že rada ministrov už v prvom kole, len odvtedy viem, že sa riešia nejaké technické veci, nájom a čo s tým súvisí. Ale aj vzhľadom na to, že mám komunikáciu s DG a dobré aj s komisárom, mám obavy, že tu je taká bruselská byrokracia, ktorá tu... ale hlavne nezáujem bruselských úradníkov prísť do Bratislavy a pôsobiť tu. Preto by asi bolo žiaduce a dobré, keby oba rezorty v tomto smere vykonali nejaké spoločné riešenie. A ja som osobne presvedčený, že je tu priestor. Prvá rada sa tu uskutočnila ešte v januári, to znamená, je na čom ďalej zakladať a čo budovať. Ja si myslím, že pre Slovensko je to jednoducho veľká výhra.
Marcinková, Vladimíra, poslankyňa NR SR (2023-12-18):
Ďakujem veľmi pekne, pán predsedajúci. Ja som rada, že sa mi podarilo mojím vystúpením v rozprave vyprovokovať k reakcii aj koaličného poslanca, teraz hovorím konkrétne o pánovi Gašparovi. A v tejto súvislosti by som chcela povedať len jedno, ak sa chcete hrdiť svojou odbornosťou a dávate ju nad bezúhonnosť, tak to je mylné uvažovanie. Lebo keď to prenesiem do inej roviny, ja by som bola veľmi rada, keby napríklad moju dcéru v škole vychovávala nielen tá najlepšia učiteľka s najvyšším vzdelaním, ale taká, ktorá nebude mať násilnícke správanie, ktorú, ktorá bude ovládať základy morálky a čestnosti a aj hodnotovo sa budem môcť na ňu spoľahnúť. Takže tam vidím tiež veľmi dôležitú rovnicu, ktorá by mala platiť v celej spoločnosti a na najvyšších miestach dvojnásobne. K ostatným kolegom, pre mňa, pre mňa bolo až hrozivé to číslo, ktoré povedal pán Hargaš, týkajúce sa tých členov strany SNS, lebo naozaj sa bojím, keď hovoril o nejakom čísle dvetisíc a viac, že kde všade bude treba týchto členov v štátnom aparáte umiestniť. To bude naozaj tento štát stáť nemalé prostriedky. Pán Čaučík pekne ilustroval, ako je odfláknutá táto dôvodová správa k tomuto zákonu, pretože ešte aj zmena názvu ministerstva čosi stojí a nie je to málo, a naozaj napísať tam, že to má nulový dopad na štátny rozpočet, to je absolútny výsmech poslancom v parlamente. A, pán Lackovič, som rada, že ste, že ste sa vyjadrili k tomu investičnému dlhu k telocvičniam aj k jedálňam. Tak čo už, budeme mať národné menu, ale nebude ho kde podávať.
Laššáková, Jana, doterajšia podpredsedníčka NR SR (2016-03-23):
Pán poslanec Milan Mojš.
T. Cabaj, podpredseda NR SR: (2009-10-22):
Vaša ďalšia otázka je pani ministerke práce, sociálnych vecí a rodiny: „Vážená pani ministerka, mohli by ste uviesť, koľko nových pracovných miest vzniklo doteraz v pilotných sociálnych podnikoch a koľko v sociálnych podnikoch, ktoré vznikli po novele zákona o službách zamestnanosti po 1. 3. 2009?“ Nech sa páči, pani ministerka.
Cmorej, Peter, poslanec NR SR (2022-03-16):
Ďakujem pekne za slovo. Ako všetci viete, tak ide o nápravu toho, že sme zakázali parkovanie na chodníkoch pomerne z mesiaca na mesiac. Keďže sú z toho pomerne veľké aplikačné problémy a veľa, veľa občanov teraz dostáva pokuty za to, že parkujú na chodníkoch, lebo samosprávy sa nestihli pripraviť a nestihli tam dať dopravné značenie, tak je potrebné tento stav nejako vyriešiť. Boli v tejto veci pomerne rôzne, rôznorodé názory od toho extrému, že nechať to parkovanie na chodníkoch zakázané, až po extrém, že vrátiť to do úplne pôvodnej podoby. Takže nakoniec som veľmi rád, že sme došli ku nejakej zhode, ktorú vám potom v rozprave poviem v pozmeňujúcom návrhu. Ďakujem.
Pellegrini, Peter, predseda NR SR (2015-02-18):
Pán poslanec Martvoň.
Kotleba, Marian, poslanec NR SR (2018-11-27):
Stano, ja mám pocit, že ty si teraz vo svojom naozaj kultivovanom a relatívne krátkom príspevku trafil klinec po hlavičke. A síce, že z témy ochrany Židov na Slovensku sa v skutočnosti stáva alebo skrýva ochrana Izraela pred akoukoľvek kritikou. Vlastne si úplne jasne aj na príkladoch, ktoré si ty sám nevytvoril, ktoré jednoducho vytvorili samotní Židia, si ukázal, že tu nejde, naozaj ani v tomto uznesení nejde o nejakú ochranu Židov žijúcich na Slovensku, lebo tí žiadnu ochranu nepotrebujú, keďže im nikto neubližuje ani nijakým spôsobom ich nejako nediskriminuje. Ale cieľom tejto, tohto uznesenia, tohto návrhu je pod pláštikom ochrany Židov na Slovensku zabrániť akejkoľvek aj vecnej a konštruktívnej kritike štátu Izrael. Ja si myslím, že nič viac, ako prečítať stanovisko samotných Židov, si urobiť nemohol. Ak napriek tomu jednoducho, ak Národná rada tento paškvil odobrí, tak potom na tej ceste do pekla už asi nás nič nezastaví. Ďakujem, Stano.
L. Köteles, poslanec: (2010-03-09):
No na začiatku svojho vystúpenia asi musím konštatovať v zmysle zákonov o nezlučiteľnosti funkcií ústavných činiteľov, že som zaujatý. Ako podpredseda najväčšieho dobrovoľného kultúrneho zväzu na Slovensku, teda Csemadoku, kde sme nedostali doposiaľ do štátneho rozpočtu ani halier, resp. ani cent, len s údivom registrujem činnosť pána poslanca Rydla s cieľom založiť Slovenský historický ústav v Ríme. Ja osobne založenie tohto ústavu by som podporoval, ale takisto ako pán poslanec som narazil na základné otázky. Napríklad ako bude riešený rozpočet? Som presvedčený, ba aj osobne podporujem, že mali by sme finančne, trošku veľkorysejšie podporovať naše výskumy, ale konkrétne výskumy, a nie kvôli tomu vybudovať ústav v cudzom štáte s dosť veľkorysým rozpočtom. Teraz k nie spoločnej správe, lebo sme obdržali len písomnú informáciu, ale vzhľadom na to, že budeme hlasovať aj o písomnej informácii, žiadam, aby sme o bode 7 hlasovali osobitne, a to len konkrétne kvôli tomu, že napr. navrhovaný § 4 ods. 5 znie: „Riaditeľovi ústavu patrí za výkon jeho funkcie mesačne odmena vo výške vedúceho zahraničného úradu, členom predstavenstva o pätinu menej...“ Dodal by som, to znamená, že riaditeľ by tam mal plat vo výške veľvyslanca. Tak vytvoríme ďalšie veľvyslanectvo v Ríme. A ešte krajšie znie: „Členstvo v orgánoch ústavu zaniká uplynutím funkčného obdobia,“ to je v poriadku, „písomným vzdaním sa členstva, smrťou člena, člena vedeckej rady alebo predstavenstva môže odvolať z funkcie len ten orgán, ktorý ho ustanovil, a len vtedy, ak bol právoplatne odsúdený za trestný čin alebo ak najmenej 6 mesiacov nevykonáva svoju funkciu.“ Prosím vás takéto privilégiá u nás má len prezident Slovenskej republiky. Ďakujem.
Kuffa, Filip, poslanec NR SR (2023-05-18):
Vážený pán predsedajúci, vážené panie poslankyne, vážení páni poslanci, keďže včera bol v rozprave podaný pozmeňujúci a doplňujúci návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Mikloško, Jozef, poslanec NR SR (2013-06-26):
Áno. Dobre.
Laurenčík, Milan, podpredseda NR SR (2021-05-28):
Pani poslankyňa Zita Pleštinská, s faktickou poznámkou nech sa páči.
Blcháč, Ján, poslanec NR SR (2022-12-02):
Ďakujem pekne. Vážený pán predsedajúci, vážená pani predkladateľka, pani poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k tomuto návrhu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 27. januára 2023 a gestorský výbor do 30. januára 2023. Pán predsedajúci, prosím, otvorte rozpravu k uvedenému návrhu zákona.
Hrnčiar, Andrej, podpredseda NR SR (2017-04-05):
Ďakujem. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Chce zaujať stanovisko navrhovateľka? Nech sa páči.
Zmajkovičová, Renáta, podpredsedníčka NR SR (2014-02-06):
Vážené panie poslankyne, vážení páni poslanci, keďže je štvrtok, podľa zákona o rokovacom poriadku nasleduje hodina otázok , ktorú týmto otváram. Poslanci písomne položili včera do 12.00 hodiny 20 otázok na predsedu vlády a na členov vlády 35 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády pána Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči, pán predseda.
Blanár, Juraj, podpredseda NR SR (2023-02-17):
Pán poslanec Sulík s faktickou poznámkou.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 136, za 48, proti 18, zdržalo sa 69, nehlasoval 1. Konštatujem, že tento návrh schválený nebol.
Gašpar, Tibor, poslanec NR SR (2024-02-08):
Teraz budeme hlasovať o bode 345 druhého pozmeňujúceho návrhu poslanca Galka.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 127 poslancov, za 84, proti 9, zdržalo sa 34. Konštatujem, že sme tento návrh schválili. Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 395/2019 Z. z. o občianskych preukazoch, tlač 828, bod 22 schváleného programu. Dávam slovo spoločnému spravodajcovi z výboru pre verejnú správu a regionálny rozvoj pánovi poslancovi Michalovi Šipošovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 395/2019 Z. z. o občianskych preukazoch a o zmene a doplnení niektorých zákonov v znení zákona č. 73/2020 Z. z. a ktorým sa menia a dopĺňajú niektoré zákony , tlač 828.)
Zmajkovičová, Renáta, podpredsedníčka NR SR (2012-06-26):
Nie je žiadna reakcia na vystúpenie pána poslanca Matoviča. Ďalšou ústne prihlásenou do rozpravy je pani poslankyňa Žitňanská. Nech sa páči.
Kadúc, Miroslav, poslanec NR SR (2014-10-30):
Ďakujem pekne. Predtým, ako pristúpime k hlasovaniu, chcel by som stiahnuť môj návrh pod tlačou 1171, to je zákon o advokácii, po dohode s kolegami zo SMER-u.
Mierna, Anna, poslankyňa NR SR (2022-12-06):
Teraz dajte, prosím, hlasovať o podanom pozmeňujúcom a doplňujúcom návrhu pána poslanca Kučeru, je to zníženie DPH na 10 % na vybrané športové okruhy a reštauračné a stravovacie služby na obdobie troch mesiacov.
Danko, Andrej, predseda NR SR (2019-10-28):
Poprosím, pani poslankyňa, ešte otvorím rozpravu. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
P. Paška, predseda NR SR: (2007-10-16):
(Hlasovanie.) 140 prítomných, 91 za, 48 sa zdržalo, 1 nehlasoval. Návrh zákona sme postúpili do druhého čítania. Ďalej.
Šeliga, Juraj, podpredseda NR SR (2020-11-03):
Ďakujem. Prezentujme sa, prosím, a hlasujme. (Hlasovanie.) Prítomných 122, za 122, proti nikto, zdržal sa nikto, hlasovali všetci prítomní. Konštatujem, že tento pozmeňujúci návrh sme schválili. Nech sa páči.
Kollár, Boris, predseda NR SR (2022-06-30):
Prosím, prezentujme sa a hlasujeme. (Hlasovanie.) Prítomných 123 poslancov, za 40, proti 75, zdržalo sa 5, nehlasovali 3. Konštatujem, že Národná rada návrh uznesenia podaný v rozprave poslancom pánom Kamenickým neschválila.
Petráš, Vladislav, poslanec NR SR (2013-12-03):
Pani predsedajúca, dajte, prosím, hlasovať o zákone ako o celku.
Petrák, Ľubomír, poslanec NR SR (2013-12-04):
Ďakujem pekne za slovo. Vážený pán predseda, ctené kolegyne, kolegovia, dovoľte mi, aby som v mene skupiny poslancov predložil návrh zákona, ktorým sa mení a dopĺňa zákon Národnej rady Slovenskej republiky č. 226/1994 Z. z. o používaní a ochrane olympijskej symboliky a o Slovenskom olympijskom výbore v znení neskorších predpisov. Návrh zákona vytvára zákonný predpoklad možnosti spravovania majetku štátu Slovenskému olympijskému výboru ako právnickej osobe v súlade s § 1 ods. 1 zákona o správe majetku štátu v znení neskorších predpisov. Slovenský olympijský výbor ako správca majetku štátu, ktorému bol tento zverený do správy, bude môcť tento majetok používať iba na plnenie svojich úloh a v súlade so zákonom č. 278/1993 Z. z. o správe majetku štátu. Chcem povedať, že k predloženému návrhu zákona vo výbore bol predložený aj pozmeňujúci návrh, ktorý je predmetom spoločnej správy, o čom bude hovoriť spravodajca, a úlohou tohto, ak budú prijaté tieto pozmeňujúce návrhy, je úprava, ustanovenie, zosúladenie súčasného stavu, pokiaľ ide o olympijský emblém, ktorý je schválený Medzinárodným olympijským výborom, sa dáva do súladu so znením zákona o olympijskom výbore. Pán predseda, toľko k odôvodneniu návrhu zákona. Ďakujem, skončil som.
Pročko, Jozef, poslanec NR SR (2024-01-24):
Predtým ešte... V poriadku, nebolí vás hlava, lebo... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-05-21):
Ďakujem pekne, pán minister. V poradí druhú otázku položil opäť pán poslanec Martin Poliačik ministrovi školstva, vedy, výskumu a športu Jurajovi Draxlerovi a otázka znie: „Vážený pán minister, bude mať Ministerstvo školstva, vedy, výskumu a športu Slovenskej republiky do konca volebného obdobia informáciu o platoch absolventov jednotlivých stredných škôl a budú mať tieto informácie aj rodičia žiakov, ktorí sa na stredné školy hlásia?“ Poprosím vás o odpoveď, pán minister, ako aj o oznámenie o ukončení odpovede. Nech sa páči.
Žiga, Peter, podpredseda NR SR (2024-01-16):
Pán poslanec Pollák.
Šimečka, Michal, podpredseda NR SR (2024-01-18):
Ďakujem pekne. Pani poslankyňa Jurík.
Saková, Denisa, poslankyňa NR SR (2023-01-24):
Ďakujem veľmi pekne za slovo. Áno, pán predseda, veľmi správne si to povedal, Slovensko má patriť k vyspelým demokratickým krajinám, a preto by sme tak všetci poslanci Národnej rady mali aj pracovať. Ale ako to tu vidíme, tak jednoducho my sa nemôžme dohodnúť na ústavnom riešení tejto krízy a nemôžme sa dohodnúť ani na predčasných parlamentných voľbách, na ich termíne. A hlavne treba pripomenúť jednu dôležitú vec, keď nám koalícia začala vyčítať, že nám pošle účet za referendum, tak treba povedať, že tým, že od roku 2021 hlavne koaliční poslanci nechceli splniť výtku, ktorú nám poslal Ústavný súd, tak tam treba rozrátať náklady za referendum. No a v neposlednej rade, keď sa na to pozeráme cez prizmu posledných dvoch-troch dní, tak zisťujeme, že koalícia si kladie ešte ďalšie podmienky, aby ústavný zákon neprešiel, a to sú podmienky, ako tu zostať nielen v tomto volebnom období, ale aj v tom ďalšom volebnom období a možno ešte v ďalšom. A treba len, aby tie predčasné parlamentné voľby boli, a občania dajú vysvedčenie hlavne tej koalícii, čo s nimi robila tri roky, a hlavne ako ešte v závere sa snažila všetky tieto pozície, ktoré tu má, si udržať čo najdlhšie. Ďakujem.
Jánoš, Vladimír, poslanec NR SR (2011-09-13):
Ďakujem pekne. Pán poslanec Zajac, vy ste, mi po vašom prejave pripadáte, jak keby ste boli skutočne o režim pozadu, pretože to, čo ste tu rozprávali, to sú skutočne nezmysly. A to je len, to je aj na výbore, ale je to už tu aj v pléne a ja neviem teda, že či to bolo zo srandy, alebo to bolo ako reálne myslené, pretože ak myslíte, že Slovenská republika sa dostala do jedného z najlepších elitných klubov Schengenu a rozprávate tu v súvislosti s takýmito skutočnosťami o nejakej izolácii alebo o niečom podobnom, tak potom neviem, že či je to úplne, úplne v poriadku s logikou a s reálnym uvažovaním. Hovorili ste – a čo ma veľmi zaujalo –, že táto vláda musí alebo táto vládna koalícia musí nejakým spôsob hľadať kompromisy, musí sa zdĺhavo rozhodovať a hľadať východiská riešení. Viete, ale občania Slovenskej republiky na to nie sú zvedaví. Občania Slovenskej republiky sú zvedaví na to, že keď si idú kúpiť do obchodu základné potraviny, koľko ich stoja v porovnaní s minulým mesiacom a s predchádzajúcim obdobím. To ich zaujíma, ako ste zvýšili daň z pridanej hodnoty, ako sa zvyšujú základné komodity týkajúce sa každodenného života. To ich zaujíma, a nie koľko sa vy naťahujte v koalícii, kde ste, mimochodom, aj vy. Dnes obhajujete pani premiérku, chápem to. Ja sa len pýtam, či by ste to spravili, keby vás nezobrali do koalície, resp. na koaličné rozhovory. Ja sa pýtam, akým právom tam vlastne vy chodíte? Veď vy tu nemáte legálny mandát. Vy ste sa do parlamentu dostali tak, ako povedal Paľo Paška, úplne podvodom. Tým spôsobom, že ste kandidovali a zneužili volebný poriadok. Takže, pán Zajac, keby ste nechodili na tie koaličné rady, či by ste takýmto spôsobom obhajovali dnes súčasnú vládu. Ďakujem pekne.
Kollár, Boris, predseda NR SR (2023-02-01):
Prosím, prezentujme sa a hlasujeme. Zastavujem hlasovanie. Máte nejaký problém, pán kolega? Tak to vyberte ešte raz von, zasuňte... už ide? Výborne. A pokračujeme ďalej v prerušenom hlasovaní. (Hlasovanie.) Prítomných 129 poslancov, za 32, proti 21, zdržalo sa 71, nehlasovalo 5. Uvedený návrh sme neschválili.
Ďuriš Nicholsonová, Lucia, podpredsedníčka NR SR (2018-06-21):
Vážené panie poslankyne, vážení páni poslanci, pokračujeme v popoludňajšom rokovaní ôsmeho dňa 
33. schôdze Národnej rady Slovenskej republiky, a to podľa odsúhlasenej zmeny programu v druhom čítaní o návrhu poslancov Petra Antala a Tibora Bastrnáka na vydanie zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch a o munícii a o zmene a doplnení niektorých zákonov v znení neskorších predpisov. Návrh zákona má parlamentnú tlač 966 a spoločná správa výborov má tlač 966a. Poprosím pána poslanca Petra Antala, aby návrh zákona odôvodnil. Nech sa páči. (Rokovanie o návrhu poslancov Národnej rady Slovenskej republiky Petra Antala a Tibora Bastrnáka na vydanie zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch a o munícii a o zmene a doplnení niektorých zákonov v znení neskorších predpisov , tlač 966.)
P. Hrušovský, predseda NR SR: (2003-12-12):
(Hlasovanie.) 147 prítomných, 69 za, 48 proti, 29 sa zdržalo, 1 nehlasoval. Návrh sme neschválili.
Laššáková, Jana, podpredsedníčka NR SR (2015-12-02):
Nech sa páči, pán poslanec Poliačik, máte slovo.
Mikulec, Roman, minister vnútra SR (2021-12-02):
Ďakujem pekne opäť za slovo. Vážený pán predsedajúci, vážené pani poslankyne, vážení páni poslanci, návrh novelizácie zákona o podmienkach výkonu volebného práva vypracovalo ministerstvo vnútra v súvislosti s blížiacimi sa voľbami do orgánov územnej samosprávy, ktoré sa v roku 2022 vykonajú po prvýkrát v rovnaký deň a v rovnakom čase. Prioritným cieľom návrhu zákona je preto vytvoriť legislatívne podmienky na vykonanie týchto volieb tak, aby priebeh hlasovania, zisťovania výsledku volieb, ako aj vedenie volebnej kampane mohli prebehnúť úspešne, korektne a bez rušivých momentov. V čl. I sa návrhom zákona zavádza povinnosť volebným komisiám všetkých stupňov vrátane okrskových volebných komisií zasielať zápisnicu o výsledku volieb elektronicky a písomné vyhotovenie podpísané členmi volebnej komisie doručiť obci, resp. úradu samosprávneho kraja v určenej lehote až po voľbách. Vzhľadom na mimoriadnu náročnosť práce okrskových volebných komisií v týchto voľbách sa zároveň navrhuje zvýšenie odmeny jej členom na dvojnásobok. Vytvára sa tiež legislatívna opora pre osobitnú právnu úpravu špeciálneho spôsobu hlasovania v čase pandémie pre voličov, ktorí majú prekážku práva voliť z dôvodov ochrany verejného zdravia. V čl. II sa upravujú pravidlá vedenia volebnej kampane, najmä limity nákladov na volebnú kampaň v súvislosti s konaním spojených volieb. Obdobie tzv. volebného moratória sa navrhuje v celom zákone zjednotiť, a to na obdobie 48 hodín pred dňom konania volieb. V čl. III sa navrhuje ustanoviť bankám povinnosť zriadiť kandidujúcim subjektom na požiadanie tzv. transparentný účet. V zákone sa navrhuje dostatočný časový priestor na to, aby banky, ktoré službu „transparentný účet“ doposiaľ neposkytovali, do konca roka 2022 tento produkt do svojho portfólia zaradili. Vážený pán predsedajúci, vážené panie poslankyne, páni poslanci, predložený návrh zákona predstavuje jeden zo základných predpokladov úspešného priebehu nadchádzajúcich spojených volieb do orgánov územnej samosprávy, preto si vás dovoľujem požiadať o jeho podporu. Ďakujem pekne za slovo.
Petro, František, poslanec NR SR (2013-09-12):
Ďakujem. Teraz pristúpime k hlasovaniu o návrhu z rozpravy, dajte, prosím, hlasovať o návrhu poslanca Andreja Kolesíka.
B. Bugár, podpredseda NR SR: (2004-09-09):
(Hlasovanie.) Prítomných je 130 poslancov, za 124, zdržali sa 4, nehlasovali 2. Konštatujem, že návrhy pána poslanca Přidala boli prijaté, schválené. Nech sa páči.
Laššáková, Jana, podpredsedníčka NR SR (2014-11-09):
Pán poslanec Blaha.
Pivková, Alexandra, poslankyňa NR SR (2021-06-22):
Odhlasovali sme pozmeňujúci návrh zo spoločnej správy a pozmeňujúce a doplňujúce návrhy vyplývajúce z rozpravy. Pán predsedajúci, prosím, dajte hlasovať o tom, že prerokujeme návrh zákona v treťom čítaní ihneď.
Mizík, Stanislav, poslanec NR SR (2021-02-25):
Ďakujem za slovo. Pani Záborská, stále len núdzový stav a opäť len núdzový stav. Jasné pravidlá a jasné pravidlá, ale aj vy zabúdate na liečbu v prvotnej fáze COVID-u a hoci aj experimentálnou liečbou. Poviem vám príklad z vlastného života, možno ste tu neboli a ja som to už hovoril, ale poviem aj vám to. Ja osobne som sa nakazil tu v parlamente, keď tu boli tie slávne fólie za 3 eurá. Nikde inde som nechodil a nebol som. Štyri dni po návrate som zistil, že mám nádchu. Sám sebe som urobil okamžite antigénový test, lebo som si nakúpil do zásoby a keďže som bol pozitívny, tak som sám sebe nasadil experimentálnu liečbu. Antivirotiká, antibiotiká, trombex plus jeden experiment. COVID-u som sa zbavil hneď, a to som bol rizikový pacient. Porážka, cukrovka, bronchitída a astma. Takže toto všetko mám za sebou a v pohode som sa z toho vyliečil a vy ste presne zabudli, že netreba hlavne zatvárať, treba hlavne liečiť a v prvotnej fáze. Úplne na začiatku. Keď niekomu zistia, že má COVID na teste na odberovom mieste, okamžite má dostať balíček liekov, ktoré s poučením, ktoré bude používať. Ja som to urobil na vlastné riziko, na vlastné tričko, ale zabralo to. Čiže vám hovorím z vlastnej skúsenosti, úplne z vlastnej a teraz mám celý vagón protilátok. Ďakujem za slovo.
Budaj, Ján, minister životného prostredia SR (2021-03-19):
Ďakujem pekne, pán predsedajúci. Vážené kolegyne, vážení kolegovia, v zastúpení si dovolím predložiť návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov. Naliehavosť prijatia návrhu zákona vyplýva z pretrvávania nepriaznivej situácie v súvislosti so šírením spomínanej pandémie. Cieľom je predovšetkým nadväzne na blížiaci sa termín na podanie daňového priznania k dani z príjmov nastaviť efektívny spôsob doručovania oznámenia o predĺžení lehoty na podanie daňového priznania, a to prostredníctvom e-mailu a tak uľahčiť situáciu daňovým subjektom, čiže občanom Slovenskej republiky. Za ďalšie predĺžiť uplatňovanie nulovej sadzby dane z pridanej hodnoty na osobné ochranné pomôcky, ktoré sú filtračnou tvárovou polomaskou kategórie FFP2 alebo filtračnou tvárovou polomaskou kategórie FFP3 do 30. júna tohoto roku. Ďalej umožniť dopredaj cigariet, ktoré boli zdanené sadzbou spotrebnej dane platnou do 31. januára 2021, a to do vypredania zásob. Ďalším účelom tohoto je posunutie termínov platenia odvodov z hazardných hier. Ďalej posunutie termínov predloženia správ a ročného zúčtov... vyúčtovania spoločenstvami vlastníkov a správcami domov. A napokon by táto novela umožnila elektronické hlasovanie vlastníkov bytov a nebytových priestorov. Aj takéto opatrenie súvisí s pandémiou COVID-19, ktorá trvá už rok, a vlastníci domov a nebytových priestorov majú aj zákonom určené termíny, kedy sa majú schádzať a majú rozhodovať o svojom majetku. Týmto im umožníme, aby tak mohli urobiť elektronicky. Ďakujem za pozornosť.
Grendel, Gábor, podpredseda NR SR (2021-06-16):
Pán poslanec Kuriak s faktickou.
Bugár, Béla, podpredseda NR SR (2018-09-19):
Pán poslanec Fecko, nech sa páči, môžte reagovať.
Hrušovský, Pavol, podpredseda NR SR (2010-12-15):
Pán poslanec Lukáč! Ukľudnite sa.
Ďuriš Nicholsonová, Lucia, podpredsedníčka NR SR (2017-04-07):
Ďakujem pekne. Pán poslanec Kéry, veľmi pokojné, jasné a plynulé vystúpenie musím povedať, len škoda, že úplne od veci. Vy ste sa tu naozaj snažili v tom svojom polčase obhájiť niečo, čo je neobhájiteľné, a to je, o čom rozprávala tri hodiny pani predkladateľka Natália Blahová. Viete, by ste neverili, že ako relatívne môže byť niečo, čo vy dnes večer pravdepodobne vyhodnotíte ako svojich päť minút slávy, vnímané. Tak ja vám chcem len tak čisto priateľsky povedať, že dnes to ešte na ten hrad nevydá, ale ja myslím, že to svoje 62. miesto na kandidátke ste si obhájili.
Senko, Ján, poslanec NR SR (2010-12-15):
Presne tak, pán poslanec Jarjabek. My tu prijímame na pôde parlamentu viaceré zákonné úpravy a ďalšie opatrenia so snahou znižovať deficit štátneho rozpočtu a ozdravovať verejné financie a momentálne prijímame v rámci jednej právnej úpravy taký plat pre vysokého manažéra, ktorý v rámci funkcií, v rámci verejného sektora na Slovensku nie je, myslím si, adekvátny. Hneď na začiatku vlastne tejto inštitúcii dávame jednu funkciu, ktorá bude vysokým spôsobom odčerpávať z rozpočtu tejto organizácie a od nej sa budú odvíjať aj ďalšie platy ďalších funkcionárov alebo manažmentu v novo vznikajúcej inštitúcii. Ale chcem upozorniť na to, že ozaj je to o tom, o čom hovorila pani Kiššová, že zrejme za ten pôvodný návrh, ktorý bol v pôvodnom návrhu zákona, koalícia zrejme nevie zohnať takého manažéra, ktorý by išiel do tejto inštitúcie za taký plat, a preto je to, vyzerá to tak, že je to požiadavka toho zohnaného manažéra, aby ten plat bol v takejto výške a aby zohnaný manažér mohol túto funkciu vykonávať.
Bugár, Béla, podpredseda NR SR (2016-06-17):
Pani poslankyňa Petruchová.
P. Paška, predseda NR SR: (2009-06-18):
Poprosím vás, aby ste odôvodnili za vládu návrh.
Bugár, Béla, podpredseda NR SR (2016-09-12):
Pán poslanec Pčolinský.
Takáč, Richard, poslanec NR SR (2022-11-15):
Ďakujem veľmi pekne za slovo, pán predsedajúci. Pán kolega poslanec Saloň, si sa zaradil po Robertovi Ficovi vo svojom vystúpení medzi tých, ktorí v dnešnej sále vystúpili k odvolávaniu ministra vnútra, čo sa týka hlavne migrácie a nezvládnutej tejto situácie, medzi odborníkov, ľudí, ktorí pomenovali, ja pevne verím, že široká verejnosť vidí, že čo ponúka koalícia a čo ponúka opozícia. Je neskutočné, keď tu počúvame o tom, ako vo veci zlyhala Európska únia, a naši predstavitelia, ako minister vnútra je v situácii, že zlyhala Európska únia, tak to musí byť takto, my nič nemôžeme robiť. Ale vidíme, že iné krajiny, keď vidia, že zlyhala Európska únia, tak sa začínajú a starajú sa o svojich občanov a riešia títo túto situáciu na vlastnú päsť. Bohužiaľ, naša vláda toto nerieši. A tak ako si poďakoval aj napríklad policajtom alebo vojakom, v tomto prípade im treba poďakovať, ale ja mám množstvo informácií z celého Slovenska, že policajti sú sťahovaní z celého Slovenska, sú posielaní na hranice do Kútov a prídu tam a nemajú žiadne inštrukcie, žiadne informácie, nevedia, čo tam majú robiť, odstoja si tam 12 hodín a idú naspäť domov. Je to jednoznačné zlyhanie ministra vnútra. Hovoriť tu o nedostatku policajtov, však boli situácie, môžme využiť napríklad ministerstvo obrany, využiť vojakov. Len viete, tu by v prvom rade vláda a minister vnútra museli byť schopní a museli byť chcieť sa starať o občanov. Im je to úplne jedno. A je neskutočné, keď tu počúvame rôzne dezinformácie zo strany predstaviteľov koalície o tom, ako, ako sa to nedá, ako to takto práveže správne funguje. No nech sa, nech si porovnajú ten rok 2015 s týmto rokom.